*Þingvellir*
**Þórarinn Benedikt Þorláksson**, nado en Undirfell o 14 de febreiro de 1867 e finado en Laugardalur (Reiquiavik) o 10 de xullo de 1924, foi un dos primeiros pintores contemporáneos de Islandia. Foi, ademais, o primeiro islandés que expuxo a súa obra en Islandia, e o beneficiario da primeira subvención pública do país a un pintor.

Primeiros anos e traxectoria
----------------------------

Foi o 13º dos 14 fillos dun crego, quen morreu cando Þórarinn tiña só cinco anos. Orixinalmente formouse e traballou como encadernador. Þórarinn estudou pintura con Thóra Thoroddsen, unha pintora islandesa formada en Copenhague. En 1900 o Alþingi (o Parlamento islandés) concedeulle unha bolsa para estudar en Dinamarca, onde se formou entre 1895 e 1899. De volta en Islandia, expuxo a súa obra nun sitio chamado Glasgow, en Reiquiavik, no verán de 1900, a primeira exposición de pintura islandesa no país. O principal interese de Þórarinn era a arte de paisaxes, e quizais por esa razón un motivo dominante nesta primeira exposición era a rexión de Þingvellir. Trátase dun lugar dunha importancia histórica enorme en Islandia, pois é onde foi fundado en 930 d.C. o *Alþingi,* unha das institucións parlamentarias máis antigas do mundo.

Carreira posterior
------------------

Þórarinn Continuou seguiu a pintar e a expoñer a súa obra de xeito regular até 1911. Con todo, buscaba que as súas ganancias non procedesen exclusivamente da súa obra. O 30 de decembro de 1913 foi nomeado polo primeiro ministro Hannes Hafstein como unha das cinco persoas do comité que deseñou a bandeira de Islandia. Deu aulas de debuxo na Universidade de Islandia e noutras institucións de Reiquiavik, e foi reitor da universidade entre 1916 e 1922. Tamén rexentou unha tenda de materiais de arte, revistas e libros até o seu pasamento. Durante a súa vida continuou a pintar, sobre todo no campo durante o verán. Morreu en Birkihlíð, a súa casa de verán, o 10 de xullo de 1924.

Þórarinn, xunto cuns poucos artistas máis (entre eles o seu contemporáneo Ásgrímur Jónsson), retratou a paisaxe do seu país ao seu estilo e dende unha perspectiva islandesa, non tanto polas convencións e a concepción da luz na tradición artística da Europa Occidental. A este respecto, a obra de Þórarinn e Ásgrímur desempeñou unha función similar á da Escola de Heildelberg de Australia (lixeiramente anterior) e o Grupo dos Sete, Emily Carr e Tom Thomson no Canadá (lixeiramente posterior).

Pinturas seleccionadas
----------------------

* Hvítá en Borgarfjörður, 1903*Hvítá en Borgarfjörður*, 1903
* Tardiña de verán en Reiquiavik, 1904*Tardiña de verán en Reiquiavik*, 1904
* Dende Þingvellir II, 1905*Dende Þingvellir II*, 1905
* Solpor en Tjörnin, 1905*Solpor en Tjörnin*, 1905
* Fervenza, 1909*Fervenza*, 1909
* Acougo, 1910*Acougo*, 1910
* Dende Þingvellir, 1914*Dende Þingvellir*, 1914
* Stórisjór e Vatnajökull, 1921*Stórisjór e Vatnajökull*, 1921
* O Hekla dende Laugardalur, 1922*O Hekla dende Laugardalur*, 1922
* A casa do artista, 1923*A casa do artista*, 1923
* Dende Laugardalur, 1923*Dende Laugardalur*, 1923

Notas
-----

1. ↑  Þingvellir é unha rexión de Islandia, situada ao sueste da illa.
2. ↑  "Kunstindeks Danmark & Weilbachs kunstnerleksikon". *www.kulturarv.dk*. Consultado o 2022-06-02.
3. ↑  Thorlacius, Birgir: *A brief history of the Icelandic flag*, *Fáni Íslands, skjaldarmerki, þjóðsöngur, heiðursmerki* ("The Flag, Coat of Arms, National Anthem and Official Honours of Iceland"), Office of the Prime Minister of Iceland, 1991. URL last accessed August 15, 2007.

Bibliografía
------------

* Ólafur Kvaran (ed.), *Þórarinn B. Þorláksson: Pioneer at the Dawn of a Century*, Listasafn Íslands, Reykjavík, 2000
* Ólafur Kvaran e Karla Kristjánsdóttir (eds.), *Confronting Nature: Icelandic Art of the 20th Century*,National Gallery of Iceland, Reykjavík, 2001

|  |  |
| --- | --- |
| Control de autoridades | 
* Wd: Q3480307
* WorldCat
* VIAF: 73108982
* Europeana: ID
* FAST: 364048
* GND: 13582625X
* ISNI: 0000 0000 6688 9296
* LCCN: n95104069
* OL: OL1496905A
* RKD: 252841
* ULAN: 500070386

 |